میرزا صادق اوریادی مانشانی هجری قمرینین 1200-اینجی ایلینده مانشان (ماهنشان) شهرینده آنادان اوْلموش دور. آتاسی کاتیب اولدوغونا گؤره، آتاسی کیمی کاتیب اوْلموش و صوفی مسلک بیر شاعیر ایمیش. آذربایجان تورکجه سینده اوْلان میرزا صادقین شعرلری سلیس و روان دیر. او، تورک ادبیاتینین نسیمی، شیروانی، مولانا فضولی، مولانا همتی انگورانی و قوسی تبریزی کیمی کلاسیک شاعرلری ایله درین دن تانیشلیغی وار ایمیش.